**ТЕХНИЧКА СПЕЦИФИКАЦИЈА**

1. **ВРСТА УСЛУГА**

Предмет јавне набавке је израда пројектно-техничке документације (Урбанистичког пројекта и Идејног решења) за потребе исходовања Локацијских услова за изградњу и реконструкцију марине у Кладову.

1. **УВОД**

Стратегијом развоја водног саобраћаја Републике Србије од 2015. до 2025. године ширење мреже марина препознато је као неопходна мера за развој и оживљавање наутичке привреде у Републици Србији у целини. Просторно планском и урбанистичком документацијом планирана је и локација марине у Кладову. Израдом "Студије за потребе утврђивања лучког подручја пристаништа за посебне намене - марине у Кладову" утврђено je лучко подручје на КП бр. 3924 и 3925, К.О. Кладово. Влада Републике Србије донела је Уредбу о утврђивању лучког подручја пристаништа за посебне потребе – Марине у Кладову („Сл. Гласник РС“, бр 11/2020).

1. **ЦИЉ ИЗРАДЕ ПРОЈЕКТНО-ТЕХНИЧКЕ ДОКУМЕНТАЦИЈЕ**

Циљ израде документације је исходовање Локацијских услова за израду пројектно-техничке докумензације у наредним фазама за изградњу и реконструкцију марине.

Планом генералне регулације Кладова је прописана обавезна израда Урбанистичког пројекта за локацију изградње марине. Израдом и потврђивањем Урбанистичког пројекта створиће се Законом прописани услови за израду Идејног решења, односно исходовања Локацијских услова за изградњу марине у Кладову.

1. **ПРАВНИ ОСНОВ ЗА ИЗРАДУ ТЕХНИЧКЕ ДОКУМЕНТАЦИЈЕ**

Поред Закона о планирању и изградњи („Службени гласник РС“, бр. 72/09, 81/09 – исправка, 64/10 – УС, 24/11, 121/12, 42/13 – УС, 50/13 – УС, 98/13 – УС, 132/14, 145/14, 83/18, 31/19 и 37/19 и др. Закон, 9/20, 52/21 и 62/2023), који представља основни законски акт којим се одређују услови и начин уређења простора, уређивање и коришћење грађевинског земљишта и изградња објеката, као и друга питања од значаја за уређења простора и грађење објеката, правни основ за израду техничке документације чине и:

- Правилник о садржини, начину и поступку израде и начин вршења контроле техничке документације према класи и намени објеката: („Службени гласник РС“, бр. 96/23);

- Закон о пловидби и лукама на унутрашњим водама ("Сл. гласник РС", бр. 73/2010, 121/2012, 18/2015, 96/2015 - др. закон, 92/2016, 104/2016 - др. закон, 113/2017 - др. закон, 41/2018, 95/2018 - др. закон, 37/2019 - др. закон, 9/2020 и 52/2021), други закони и правилници као и прописи којима се уређује област заштите животне средине;

- Уредба о условима које морају да испуњавају луке, пристаништа и привремена претоварна места („Сл. Гласник РС“, бр. 33/2015, 76/2016, 54/2019 и 76/2020);

С обзиром на то да су Законом о пловидби и лукама на унутрашњим водама („Службени гласник РС“, бр. 73/10…25/21) марине дефинисане као пристаништа за посебне намене на водном путу намењена за прихват, чување и опрему пловила која служе за рекреацију, спорт и разоноду, правни основ за израду техничке документације представља и чл. 203. овог закона којим је прописано да су луке и пристаништа добра у општој употреби, као и да су изградња и одржавање лука од државног значаја и да се врше у складу са Стратегијом развоја водног саобраћаја Републике Србије. Чланом 214. истог закона прописано да су лучко земљиште и лучка инфраструктура у својини Републике Србије.

1. **ПОСТОЈЕЋА ПЛАНСКА И ТЕХНИЧКА ДОКУМЕНТАЦИЈА И ПОДЛОГЕ ЗА ИЗРАДУ ДОКУМЕНТАЦИЈЕ**
   1. **Постојећа документација**

Локација која је планирана за изградњу марине у Кладову обухваћена је:

* Другом изменом и допуном Плана генералне регулације Кладова („Службени лист општине Кладово“, бр. 1/2024);
* Студијом за потребе проглашења лучког подручја пристаништа за посебне потребе – Марине Кладово, Ехтинг д.о.о, 2019;
* Уредбом о утврђивању лучког подручја пристаништа за посебне потребе – Марине у Кладову („Сл. Гласник РС“, бр 11/2020);

Наведена документација биће доступна Извршиоцу током израде Урбанистичког пројекта и Идејног решења. Извршилац поред наведене документације за потребе израде Урбанистичког пројекта и Идејног решења може користити и друге релевантне изворе информација, публикације и студије из предметне области.

* 1. **Подлоге за израду урбанистичко-техничке документације**

**Топографске подлоге**

Извршилац услуге израде пројектно-техничке документације ће прибавити топографске подлоге за предметну локацију (дигитални катастарско-топографски план – ДКП, у одговарајућој размери). За потребе формирања дигиталног катастарско-топографског плана потребно је обавити сувоземна геодетска снимања и хидрографска мерења за одређивање конфигурације речног дна на подручју будуће акваторије марине.

Хидрографско снимање потребно је извршити вишеснопним интерферометријским дубиномером (multi-beam echosounder уређајем). На бази ових мерења формираће се презицан дигитални модел рељефа дна реке Дунав. Мерењима је потребно обухватити комплету површину акваторијалног дела марине у границама лучког подручја, односно обухвату Урбанистичког пројекта.

Геодетско снимање сувоземног дела подручја марине потребно је извршити терестичком или РТК методом. Извршилац услуге ће прибавити информације о постојећој геодетској мрежи (параметри трансформације) на предметној локацији, како би се резултати хидрографских мерења повезали у јединствен државни координатни систем са резултатима сувоземног мерења.

Интеграцијом хидрографске подлоге са топографским подацима за сувоземни део подручја Марине добиће се интегрални модел терена, чиме ће се створити могућност за слободно креирање попречних/подужних профила и адекватно сагледавање конфигурације постојеће обале и дна корита Дунава.

**Геотехничке подлоге и елаборат**

Потребно је обавити истражно бушење у зони планираних радова на изградњи марине, са циљем утврђивања карактеристика материјала на речном дну и дубљим слојевима како би урбанистички пројекат и идејно решење били што квалитетније урађени. За истражну бушотину урадити неопходна лабораторијска испитивања и елаборат са предлогом наредних допунских геотехничких истраживања. Програм и обим геотехничког истраживања утврдиће се током израде Идејног решења.

**Климатско-метеоролошке подлоге**

Извршилац ће обрадити климатско-метеоролошке подлоге на основу расположивих података РХМЗ-а, студија, пројеката, техничке документације и друге доступне архивске грађе, како би их прилагодио потребама пројекта.

1. **ПРЕДМЕТ, ОБИМ И САДРЖИНА ПРОЈЕКТНО-ТЕХНИЧКЕ ДОКУМЕНТАЦИЈЕ**

Локација предвиђена за изградњу марине у Кладову налази се на катастарским парцелама 3925, 3924 и 3923 К.О. Кладово, односно између речног km 933+900 и речног km 934+200 реке Дунав. Локација се налази у оквиру градског насеља Кладово, на око 10 km низводно од хидроелетране Ђердап I. У постојећем стању, на локацији се налази уређена обала и лукобран којим се акваторија марине штити од негативног утицаја таласа и удара пливајућих предмета. Управно на обалу позиционирано је седам бетонских понтона који се у постојећем стању користе за привезивање пловила. Понтони су изведени од бетона, ослоњени на бетонске шипове са пењалицама. Такође, на локацији постоји рампа за спуштање и извлачење пловила.

Како би се постојећи објекти наутичког туризма категоризовали као марина, потребна је реконструкција постојећих и изградња додатних садржаја. У том смислу, потребно је предвидети све обавезне садржаје које према важећем Правилнику марине морају да садрже.

Потребно је предвидети одговарајуће хидрограђевинске радове на уређењу територије и акваторије марине, у складу са хидролошким караткеристикама Дунава, планираним садржајима и очекиваним бројем и карактеристикама пловила у марини.

У акваторији марине у близини низводног улаза планирано је постављање понтона за снабдевање пловила горивом. Сходно томе, потребно је на територији марине поставити одговарајуће објекте за складиштење горива и машинску опрему.

Постојећу рампу за спуштање и извлачење пловила је потребно реконструисати или изградити нову у складу са новопројектованом нивелацијом територије марине.

Планиран је прикључак на водоводну мрежу Кладова за потребе снабдевања комплекса марине и пловила водом. Такође, предвиђено је прикључење санитарних блокова у објектима у марини на систем фекалне канализације Кладова.

На територији марине и на понтонима је потребно предвидети инсталације и прикључке за снабдевање пловила електричном енергијом и спољно осветљење.

Пројектовање приводне инфраструктуре до комплекса будуће марине није предмет услуге.

* 1. **Урбанистички пројекат**

Како би се стекли Законом прописани услови за исходовање Локацијских услова, предметну локацију је потребно разрадити кроз Урбанистички пројекат. С обзиром на то да је Планом генералне регулације Кладова дефинисан обухват Урбанистичког пројекта који обухвата целе катастарске парцеле 3923, 3924 и 3925, није потребна израда Пројекта препарцелације у оквиру Урбанистичког пројекта.

Урбанистичким пројектом је потребно дефинисати уређење терена на подручју изградње марине, намену површина са спољним и хортикултурним уређењем, хидротехничку инфраструктуру, електроенергетску и телекомуникациону инфраструктуру и саобраћајну инфраструткуру, као и објекте на територији марине, све у складу са планским документом вишег реда.

Извршилац ће израдити Идејно решење за потребе Урбанистичког пројекта, на основу кога ће се прибавити услови ималаца јавних овлашћења за израду Урбанистичког пројекта.

Извршилац ће припремити материјал потребан за прибављање услова за израду Урбанистичког пројекта, исти доставити Наручиоцу у одговарајућем облику, након чега ће Наручилац о свом трошку покренути процедуру прибављања услова од ималаца јавних овлашћења.

Обавеза Извршиоца је да отклони све евентуалне примедбе комисије надлежног министарства до добијања потрвде урбанистичког пројекта.

Обавеза Наручиоца је да сноси трошкове рада комисије минстарства.

* 1. **Идејно решење**

Идејно решење за исходовање Локацијских услова потребно је урадити у складу са Законом о планирању и изградњи и Правилником о садржини, начину и поступку израде и начину вршења контроле техничке документације према класи и намени објеката, односно у складу са условима и границама дефинисаним потврђеним Урбанистичким пројектом.

Идејно решење формирати на следећи начин:

* Свеска 0 – Главна свеска
* Свеска 1 – Пројекат архитектуре
* Свеска 2/2 – Пројекат саобраћајнице;
* Свеска 3 – Хидрограђевински пројекат
* Свеска 6 – Пројекат машинских инсталација
* Прилог 10 – Посебна садржина Идејног решења за објекте за које се прибављају Водни услови
* Прилог 11 – Посебна садржина Идејног решења за објекте са запаљивим и горивим течностима, запаљивим гасовима и експлозивним материјама за које је прописана обавеза издавања одобрења за безбедно постоваљање у складу са законом којим се уређује заштита од пожара и експлозија и садржина елабората заштите од пожара

Идејно решење урадити на нивоу детаљности потребном за исходовање Локацијских услова. Сваку свеску Идејног решења потребно је израдити у складу са Правилником, односно, свака свеска мора садржати општу, текстуалну, нумеричку и графичку документацију.

На основу Идејног решења исходоваће се Локацијски услови за израду наредних фаза техничке документације и изградњу марине, а чије трошкове сноси Наручилац.

1. **РОК ЗА РЕАЛИЗАЦИЈУ УГОВОРА**

Рок за извршење услуга на изради урбанистичко-техничке документације је следећи:

1. Топографске подлоге и елаборат - 45 дана од потписивања Уговора и увођења Извршиоца у посао, што ће се констатовати Записником о увођењу Извршиоца у посао;
2. Геотехничке подлоге и елаборат - 60 дана од од потписивања Уговора и увођења Извршиоца у посао;
3. Идејно решење за потребе прибављања услова за израду Урбанистичког пројекта - 30 дана од добијања дигиталног КТП;
4. Урбанистички пројекат са Идејним решењем - 60 дана од добијања услова ималаца јавних овлашћења;
5. Идејно решење за потребе исходовања Локацијских услова – 30 дана од потврђивања Урбанистичког пројекта;

У рок за израду документације не улази време потребно за исходовање услова, сагласности, време потребно за рад комисије за предглед и потврђивање Урбанистичког пројекта, као ни застоји услед околности које су ван контроле Наручиоца и Извршиоца, а могу утицати на реализацију Уговорних обавеза.